કાલે વિશ્ર્વ યોગ દિન મહાનગરપાલિકાના જુદા જુદા સ્વીમીંગ પુલમાં બહેનો દ્વારા એકવા યોગ કરવામાં આવશે. મેયર બીનાબેન આચાર્ય, સ્ટેન્ડિંગ કમિટી ચેરમેન ઉદયભાઈ કાનગડ, સમાજ કલ્યાણ સમિતિ ચેરમેન આશિષભાઈ વાગડિયા એક સંયુકત યાદીમાં જણાવે છે કે 27 સપ્ટેમ્બર 2014ના રોજ સંયુકત રાષ્ટ્રસંઘની 69મી સામાન્ય સભાને સંબોધતી વખતે ભારતના વડાપ્રધાન નરેન્દ્રભાઈ મોદીએ આંતરરાષ્ટ્રીય યોગ દિવસ અપનાવવા વિચાર રજુ કરેલ. જેના અનુસંધાને સંયુકત રાષ્ટ્ર સામાન્ય સભાએ દરખાસ્તને સંમતિ આપી 21 જુન આંતરરાષ્ટ્રીય યોગ દિવસ તરીકે જાહેર કરવામાં આવેલ. જેના અનુસંધાને 21 જુનના રોજ દેશભરમાં યોગ દિવસની ઉજવણી કરવામાં આવે છે.